CELEX: 62015TA0631
Language: sk
Date: 2018-12-13 00:00:00
Title: Vec T-631/15: Rozsudok Všeobecného súdu z 13. decembra 2018 – Stena Line Scandinavia/Komisia („Štátna pomoc — Financovanie z verejných zdrojov pevné železničné a cestné spojenie cez oblasť Fehmarn — Individuálne pomoci — Rozhodnutie o nevznesení námietok — Rozhodnutie konštatujúce neexistenciu štátnej pomoci a vyhlasujúce štátnu pomoc za zlučiteľnú s vnútorným trhom — Pojem štátna pomoc — Narušenia hospodárskej súťaže a ovplyvnenia obchodu medzi členskými štátmi — Podmienky a zlučiteľnosť — Pomoc určená na podporu vykonávania dôležitého projektu spoločného európskeho záujmu — Nevyhnutnosť pomoci — Stimulačný účinok — Primeranosť pomoci — Závažné ťažkosti odôvodňujúce začatie konania vo veci formálneho zisťovania — Povinnosť odôvodnenia — Oznámenie o štátnej pomoci určenej na podporu vykonávania dôležitých projektov spoločného európskeho záujmu“)

4.3.2019   
            
            
               SK
            
            
               Úradný vestník Európskej únie
            
            
               C 82/38
            
         
      Rozsudok Všeobecného súdu z 13. decembra 2018 – Stena Line Scandinavia/Komisia
      (Vec T-631/15) (1)
      
      ((„Štátna pomoc - Financovanie z verejných zdrojov pevné železničné a cestné spojenie cez oblasť Fehmarn - Individuálne pomoci - Rozhodnutie o nevznesení námietok - Rozhodnutie konštatujúce neexistenciu štátnej pomoci a vyhlasujúce štátnu pomoc za zlučiteľnú s vnútorným trhom - Pojem štátna pomoc - Narušenia hospodárskej súťaže a ovplyvnenia obchodu medzi členskými štátmi - Podmienky a zlučiteľnosť - Pomoc určená na podporu vykonávania dôležitého projektu spoločného európskeho záujmu - Nevyhnutnosť pomoci - Stimulačný účinok - Primeranosť pomoci - Závažné ťažkosti odôvodňujúce začatie konania vo veci formálneho zisťovania - Povinnosť odôvodnenia - Oznámenie o štátnej pomoci určenej na podporu vykonávania dôležitých projektov spoločného európskeho záujmu“))
      (2019/C 82/43)
      Jazyk konania: angličtina
      
         Účastníci konania
      
      
         Žalobkyňa: Stena Line Scandinavia AB (Göteborg, Švédsko) (v zastúpení: P. Alexiadis, solicitor, a L. Sandberg-Mørch, advokát)
      
         Žalovaná: Európska komisia (v zastúpení: L. Armati, L. Flynn a S. Noë, splnomocnení zástupcovia)
      
         Vedľajší účastník, ktorý v konaní podporuje žalobkyňu: Föreningen Svensk Sjöfart (Göteborg) (v zastúpení: L. Sandberg-Mørch a J. Buendía Sierra, advokáti)
      
         Vedľajší účastník, ktorý v konaní podporuje žalovanú: Dánske kráľovstvo (v zastúpení: pôvodne C. Thorning, neskôr J. Nymann-Lindegren, splnomocnení zástupcovia, za právnej pomoci R. Holdgaard, advokát)
      
         Predmet
      
      Žaloba na základe článku 263 ZFEÚ na zrušenie rozhodnutia Komisie C(2015) 5023 final z 23. júla 2015 o štátnej pomoci SA.39078 (2014/N) (Dánsko) na financovanie projektu pevného spojenia cez oblasť Fehmarn (Ú. v. EÚ C 325, 2015, s. 5)
      
         Výrok rozsudku
      
      
                  1.
               
               
                  Rozhodnutie Komisie C(2015) 5023 final z 23. júla 2015 o štátnej pomoci SA.39078 (2014/N) (Dánsko) na financovanie projektu pevného spojenia cez oblasť Fehmarn (Ú. v. EÚ C 325, 2015, s. 5) sa zrušuje v rozsahu, v akom Komisia rozhodla nevzniesť námietky voči opatreniam, ktoré Dánske kráľovstvo priznalo spoločnosti Femern A/S na plánovanie, výstavbu a prevádzku pevného spojenia cez oblasť Fehmarn.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Komisia znáša svoje vlastné trovy konania a je povinná nahradiť trovy konania, ktoré vynaložila Stena Line Scandinavia AB.
               
            
                  4.
               
               
                  Dánske kráľovstvo a Föreningen Svensk Sjöfart znášajú svoje vlastné trovy konania.
               
            
         (1)  Ú. v. EÚ C 59, 15.2.2016.